RESOLUCIÓN do 15 de outubro 2024, da Dirección Xeral de Promoción da Igualdade, pola que se publica o requirimento de emenda de documentación das solicitudes presentadas ao abeiro da Orde do 2 de xullo de 2024 pola que se establecen as bases reguladoras que rexerán as axudas á conciliación da vida familiar e laboral, por redución da xornada de traballo como medida de fomento da conciliación e corresponsabilidade, cofinanciadas pola Unión Europea no marco do programa FSE+ Galicia 2021-2027, e se convocan para o ano 2024 (código de procedemento SI440A).
Consellería de Política Social e Igualdade — III. Outras disposicións — 23/10/2024

A Consellería de Política Social e Igualdade convocou para o ano 2024, a través da Orde do 2 de xullo de 2024 (DOG núm. 153, do 8 de agosto), as axudas á conciliación da vida familiar e laboral, por redución da xornada de traballo, como medida de fomento da conciliación e a corresponsabilidade para as persoas traballadoras que se acollan á redución da súa xornada de traballo. Estas axudas están cofinanciadas pola Unión Europa no marco do programa FSE+ Galicia 2021-2027.
O artigo 8 da Orde do 2 de xullo de 2024 establece o prazo e a forma de presentación das solicitudes, e indica que a presentación das solicitudes se realizará obrigatoriamente por medios electrónicos a través do formulario normalizado dispoñible na sede electrónica da Xunta de Galicia. Así mesmo, no artigo 9, determínase a documentación que se xuntará ao anexo da solicitude.
Unha vez revisadas as solicitudes e a documentación complementaria presentada ao abeiro da dita orde de convocatoria polo órgano encargado da instrución, identificáronse aquelas que non reúnen a documentación necesaria, ben por non tela presentado, ben por conter erros, ou ben por non ser suficiente para a determinación do cumprimento das condicións impostas na convocatoria.
O artigo 12 da citada orde establece, de conformidade co previsto no artigo 20.5 da Lei 9/2007, do 13 de xuño, de subvencións de Galicia, e no artigo 68 da Lei 39/2015, do 1 de outubro, do procedemento administrativo común das administracións públicas, que se a solicitude non está debidamente cuberta ou non se presenta a documentación exixida, a unidade administrativa encargada de tramitación do expediente requirirá a persoa solicitante para que, no prazo máximo de dez (10) días hábiles, emende a falta ou achegue os documentos preceptivos. Neste requirimento farase indicación expresa de que, de non o facer, se considerará que desistiu da súa solicitude, logo da correspondente resolución.
Así mesmo, tamén se indica que por tratarse dun procedemento de concorrencia competitiva, de conformidade co establecido nos artigo 45 da citada Lei 39/2015, o citado requirimento de emenda se farán mediante publicación no Diario Oficial de Galicia, a cal producirá os mesmos efectos que a dita notificación.
Polo exposto,
Primeiro. Ordenar a publicación no Diario Oficial de Galicia do requirimento da emenda das solicitudes que non están debidamente cubertas e/ou non achegan a documentación preceptiva exixida segundo o establecido nas bases reguladoras e que figura no anexo desta resolución (anexo: requirimento de emenda de documentación-SI440A 2024).
Segundo. Facer indicación expresa, a todas as persoas solicitantes recollidas no anexo, de que son requiridas para que, no prazo de dez (10) días hábiles, contados a partir do día seguinte ao da publicación desta resolución no Diario Oficial de Galicia, emenden a falta ou acheguen os documentos preceptivos conforme se establece nesta resolución. De non o faceren, considerarase que desisten da súa petición, logo de resolución, que será ditada nos termos previstos no artigo 21 da Lei 39/2015, do 1 de outubro, do procedemento administrativo común das administracións públicas.
Terceiro. Informar as persoas interesadas de que, de acordo co establecido no artigo 10 das bases reguladoras, a presentación da documentación requirida debe ser realizada electronicamente accedendo á Carpeta cidadá da persoa interesada, dispoñible na sede electrónica da Xunta de Galicia.
Cuarto. En caso de dúbida, dificultades técnicas ou necesidade de máis información durante o proceso de emenda de documentación, poderán dirixirse á Dirección Xeral de Promoción da Igualdade a través da conta de correo promocion.igualdade@xunta.gal ou do teléfono 981 54 73 97.
Santiago de Compostela, 15 de outubro de 2024
Asunto: requirimento de emenda de solicitudes relacionadas a continuación por non estaren debidamente cubertas e/ou non achegaren a documentación preceptiva exixida segundo o establecido nas bases reguladoras.
Data do requirimento: 10 de outubro de 2024.
Efectos: no prazo de dez (10) días hábiles, contados a partir do día seguinte ao da súa publicación no Diario Oficial de Galicia, cómpre emendar a falta ou achegar os documentos preceptivos que figuran na relación, coa advertencia de que, de non o faceren, se considerará por que desisten da súa solicitude, de acordo co previsto no artigo 20.5 da Lei 9/2007, do 13 de xuño, de subvencións de Galicia, e no artigo 68 da Lei 39/2015, do 1 de outubro, do procedemento administrativo común das administracións públicas, logo de que se dite a oportuna resolución ao abeiro do artigo 21 da dita lei.
Órgano competente: Subdirección Xeral de Promoción da Igualdade.
Relación de solicitudes suxeitas a emenda de documentación: